CELEX: 62019TN0539
Language: et
Date: 2019-07-30 00:00:00
Title: kohtuasi T-539/19: 30. juulil 2019 esitatud hagi — Les Mousquetaires ja ITM Entreprises versus komisjon

30.9.2019   
            
            
               ET
            
            
               Euroopa Liidu Teataja
            
            
               C 328/67
            
         
      30. juulil 2019 esitatud hagi — Les Mousquetaires ja ITM Entreprises versus komisjon
      (kohtuasi T-539/19)
      (2019/C 328/75)
      Kohtumenetluse keel: prantsuse
      
         Pooled
      
      
         Hagejad: Les Mousquetaires (Pariis, Prantsusmaa), ITM Entreprises (Pariis) (esindajad: advokaadid N. Jalabert-Doury, K. Mebarek ja B. Chemama)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  määrata, et käesolev kohtuasi ja kohtuasi T-255/17 liidetaks kohtuotsuse tegemise huvides;
               
            
                  —
               
               
                  tuvastada, et määruse nr 1/2003 artikli 20 lõige 4 on õigusvastane, sest see ei paku kontrollimisotsuste täitmisega seoses tõhusat õiguskaitsevahendit kooskõlas [Euroopa inimõiguste ja põhivabaduste kaitse konventsiooni] artikli 6 lõikega 1 ja artiklitega 8 ning 13 ja [Euroopa Liidu põhiõiguste harta] artiklitega 7 ja 47;
               
            
                  —
               
               
                  tühistada 13. mai 2019. aasta otsus AT.40466 — Tute 1, millega tehti Les Mousquetaires S.A.S.-ile ja kõigile tema tütarettevõtjatele korraldus allutada end nõukogu 16. detsembri 2002. aasta määruse (EÜ) nr 1/2003 artikli 20 lõike 4 kohasele kontrollimisele;
               
            
                  —
               
               
                  tühistada keeldumine võimaldada hagejatele liidu õigusest tulenevat kaitset;
               
            
                  —
               
               
                  tühistada komisjoni otsus, mis tehti hagejatele teatavaks 18. juunil 2019 ja millega võeti hagejatelt ilma õiglase põhjenduseta õigus tõhusale õiguskaitsevahendile seoses vältava kontrolli raames uuritud teabega;
               
            
                  —
               
               
                  mõista kõik kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaheksa väidet.
      
                  1.
               
               
                  Esimene väide, et rikuti põhiõigusi, õigust elu- ja asukoha puutumatusele ja õigust tõhusale kohtulikule kaitsele, sest puudus tõhus õiguskaitsevahend kontrollimise järel tehtud otsuste täitmise tingimuste kohtus vaidlustamiseks.
               
            
                  2.
               
               
                  Teine väide, et rikuti nõukogu 16. detsembri 2002. aasta määruse nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EMPs kohaldatav tekst) (EÜT L 1, lk 1; ELT eriväljaanne 08/02, lk 205) artikli 20 lõiget 4 ja põhiõigusi, sest kontrollimiste järel tehtud otsuse põhjendus ei olnud piisav ja selle raames võeti hagejatelt põhiõiguslikud tagatised, mis niisuguses raamistikus kehtivad.
               
            
                  3.
               
               
                  Kolmas väide, et rikuti määruse nr 1/2003 artikli 20 lõiget 4 ja põhiõigusi, sest komisjonil puudusid igasugused tõendid, mis õigustanuks vaidlusalust otsust.
               
            
                  4.
               
               
                  Neljas väide, et kuritarvitati võimu, rikuti määruse nr 1/2003 artikli 20 lõiget 4 ja põhiõigusi, sest kontrollimiste järel tehtud otsus ei olnud tehtud erapooletu uurimise järel ja kõik märgid osutavad, vastupidi, sellele, et tegemist on aktiga, mis võeti vastu muul eesmärgil kui need, millele on selles viidatud.
               
            
                  5.
               
               
                  Viies väide, et rikuti määruse nr 1/2003 artikli 20 lõikeid 3 ja 4, artiklit 21 ja põhiõigusi, sest hagejad jäeti ilma muudest põhitagatistest, mille tagamine on nõutud ja ilma milleta on kontrollimiste järel tehtud otsus tühine.
               
            
                  6.
               
               
                  Kuues väide, et tehti ilmselge hindamisviga ja rikuti proportsionaalsuse põhimõtet seoses sellega, mil viisil komisjon tegi otsuse vältavate kontrollide sobivuse, kestuse ja ulatuse kohta.
               
            
                  7.
               
               
                  Seitsmes väide, et rikuti põhiõigusi otsusega keelduda tagamast asjakohast kaitset teatavatele dokumentidele, millele hagejad olid taotlenud liidu õigusest tulenevat kaitset.
               
            
                  8.
               
               
                  Kaheksas väide, et rikuti põhiõigusi, sest hagejatelt võeti ilma kohase põhjenduseta ära õigus esitada liidu kohtule taotlus peatada pitseeritud andmete uurimine kuni käesolevas kohtuasjas lahendi kuulutamiseni.